L’amazona burjassotera Idaira Antón aconsegueix un nou èxit esportiu
2025-07-24

Recentment s’ha celebrat, en les instal·lacions de Moura Tours, el Campionat absolut de Salts de la Comunitat Valenciana, una competició en la qual, novament, una de les esportistes de Burjassot, Idaira Antón, ha tornat a aconseguir un gran èxit esportiu.

Idaira s’ha alçat amb el primer lloc en la modalitat de salts Poni A1, amb el seu poni Top Lollipop. Un gran resultat, fruit de l’esforç i del treball que, dia a dia, fa aquesta xicoteta amazona que gaudeix practicant l’hípica i, alhora, continua collint grans resultats molt merescuts.

A l’octubre, Idaira participarà en la final de la Lliga d’Espanya, i en la final de la Comunitat Valenciana i, amb seguretat, tornarà a casa amb grans resultats. Enhorabona!